
საქართველოს განათლებისა და მეცნიერების მინისტრის

ბრძანება №1100

2009 წლის 4 დეკემბერი

ქ. თბილისი
„სახელმწიფო სასწავლო გრანტის გაცემის და აკრედიტებულ უმაღლეს საგანმანათლებლო დაწესებულებებს შორის სახელმწიფო სასწავლო გრანტის გადატანის წესის დამტკიცების შესახებ“ საქართველოს განათლებისა და მეცნიერების მინისტრის  2009 წლის 26 ოქტომბრის №913 ბრძანებაში დამატების შეტანის თაობაზე
საქართველოს ზოგადი ადმინისტრაციული კოდექსის 63-ე მუხლის საფუძველზე, ვბრძანებ:

მუხლი 1. „სახელმწიფო სასწავლო გრანტის გაცემის და აკრედიტებულ უმაღლეს საგანმანათლებლო დაწესებულებებს შორის სახელმწიფო სასწავლო გრანტის გადატანის წესის დამტკიცების შესახებ“ საქართველოს განათლებისა და მეცნიერების მინისტრის 2009 წლის 26 ოქტომბრის №913 ბრძანების (სსმ III, 27.10.2009წ., №131, მუხ. 1523) მე-4 მუხლს დაემატოს შემდეგი შინაარსის „11“ პუნქტი:

„11. დიპლომირებული სპეციალისტის საგანმანათლებლო პროგრამის გრანტის მფლობელი სტუდენტის მიერ „უმაღლესი განათლების შესახებ“ საქართველოს კანონის 47-ე მუხლის მე-3 პუნქტის შესაბამისად ბაკალავრიატის საგანმანათლებლო პროგრამით სწავლის გაგრძელებისა და გრანტის მოპოვების შემთხვევაში, სტუდენტის ბაკალავრიატის საგანმანათლებლო პროგრამით სწავლა დაფინანსდება ამ წესის მე-2 მუხლის მე-3 პუნქტის „ა“ ქვეპუნქტის შესაბამისად, ამ წესის მე-2 მუხლის მე-3 პუნქტის „დ“ ქვეპუნქტით გათვალისწინებული დაფინანსებული წლების გამოკლებით.“. 

მუხლი 2. ბრძანება ამოქმედდეს გამოქვეყნებისთა-ნავე
ნ. გვარამია

